title: A Tanács 2005/806/KKBP határozata (2005. november 21.) az Európai Unió által az Afrikai Uniónak a szudáni Darfur térségben tevékenykedő missziója számára biztosított polgári-katonai támogató fellépésről szóló 2005/557/KKBP együttes fellépés végrehajtásáról

text:
               22.11.2005

               HU

               Az Európai Unió Hivatalos Lapja

               L 303/60

      A TANÁCS 2005/806/KKBP HATÁROZATA

   (2005. november 21.)
   az Európai Unió által az Afrikai Uniónak a szudáni Darfur térségben tevékenykedő missziója számára biztosított polgári-katonai támogató fellépésről szóló 2005/557/KKBP együttes fellépés végrehajtásáról
   AZ EURÓPAI UNIÓ TANÁCSA,
   Tekintettel az Európai Unió által az Afrikai Uniónak a szudáni Darfur térségben tevékenykedő missziója számára biztosított polgári-katonai támogató fellépésről szóló, 2005. július 18-i 2005/557/KKBP tanácsi együttes fellépésre (1), és különösen a 8. cikk (1) bekezdésének második albekezdésére, valamint az Európai Unióról szóló szerződés 23. cikkének (2) bekezdésére,
   mivel:

               (1)

               A Tanács a 2005/557/KKBP együttes fellépés 15. cikke értelmében úgy határozott, hogy folytatja az Európai Unió által az Afrikai Uniónak a szudáni Darfur térségben tevékenykedő missziója számára biztosított polgári-katonai támogató fellépést.

               (2)

               A polgári elemet illetően a Tanácsnak következésképp döntenie kell a támogató fellépés folytatásához szükséges referenciaösszegről.

               (3)

               Az EU AMIS II-t támogató fellépését olyan helyzet összefüggésében kell véghezvinni, amely romolhat és veszélyeztetheti a KKBP-nek a Szerződés 11. cikkében meghatározott célkitűzéseit,

         A KÖVETKEZŐKÉPPEN HATÁROZOTT:
   1. cikk
   (1)   A 2005/557/KKBP együttes fellépés II. szakaszának 2006. január 29. és július 28. közötti végrehajtásával kapcsolatos kiadások fedezetéül szánt pénzügyi referenciaösszeg 2 200 000 EUR.
   (2)   Az (1) bekezdésben meghatározott összeggel finanszírozott kiadásokat az Európai Közösség költségvetésére vonatkozó eljárásokkal és szabályokkal összhangban kell kezelni, azzal a kivétellel, hogy semmilyen előfinanszírozás nem marad a Közösség tulajdona. Szerződéskötésre harmadik államok polgárai is pályázhatnak.
   2. cikk
   A Tanács legkésőbb 2006. június 30-ig kiértékeli, hogy kell-e folytatni az EU támogató fellépését.
   3. cikk
   Ez a határozat elfogadásának napján lép hatályba.
   A kiadások 2006. január 29-től támogathatóak.
   4. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2005. november 21-én.

            a Tanács részéről

            az elnök

         J. STRAW

      (1)  HL L 188., 2005.7.20., 46. o.


title: Az Európai Központi Bank (EU) 2016/2164 határozata (2016. november 30.) a 2017-ben történő érmekibocsátás mennyiségének engedélyezéséről (EKB/2016/43)

text:
               8.12.2016

               HU

               Az Európai Unió Hivatalos Lapja

               L 333/73

         AZ EURÓPAI KÖZPONTI BANK (EU) 2016/2164 HATÁROZATA
   (2016. november 30.)
   a 2017-ben történő érmekibocsátás mennyiségének engedélyezéséről (EKB/2016/43)
   AZ EURÓPAI KÖZPONTI BANK KORMÁNYZÓTANÁCSA,
   tekintettel az Európai Unió működéséről szóló szerződésre és különösen annak 128. cikke (2) bekezdésére,
   tekintettel az euroérme-kibocsátás mennyiségének engedélyezésére vonatkozó eljárási keretről szóló, 2015. december 4-i (EU) 2015/2332 európai központi banki határozatra (EKB/2015/43) (1) és különösen annak 2. cikkére,
   mivel:

               (1)

               1999. január 1-jétől kizárólag az Európai Központi Bank (EKB) jogosult az azon tagállamokban kibocsátott érmék mennyiségének engedélyezésére, amelyek pénzneme az euro.

               (2)

               Az a 19 tagállam, amelyek pénzneme az euro, benyújtotta engedélyezésre az EKB-hoz a 2017-ben kibocsátandó euroérmék mennyiségére vonatkozó kérelmét, az előrejelzési módszerrel kapcsolatos magyarázó megjegyzésekkel együtt. Közülük egyes tagállamok további információkat is benyújtottak a forgalomba hozatalra szánt érmékkel kapcsolatban, amennyiben az információk rendelkezésre álltak, és azokat az érintett tagállam fontosnak minősítette az engedélyezés iránti kérelem alátámasztásához.

               (3)

               Mivel a tagállamok euroérmék kibocsátására vonatkozó jogosultsága az EKB-nak a kibocsátandó mennyiségre vonatkozó engedélyének függvénye, az EKB által jóváhagyott mennyiség nem növelhető meg a tagállamok által az EKB előzetes engedélye nélkül,

         ELFOGADTA EZT A HATÁROZATOT:
   1. cikk
   A 2017-ben kibocsátandó euroérmék mennyiségének engedélyezése
   Az EKB engedélyezi az azon tagállamok, amelyek pénzneme az euro, által 2017-ben kibocsátandó euroérmék mennyiségét az alábbi táblázatban meghatározottak szerint:

               (millió EUR-ban)

               A 2017-ben kibocsátandó euroérmék engedélyezett mennyisége

               Forgalomba hozatalra szánt érmék

               Gyűjtőknek szánt érmék
               (forgalomba hozatalra nem szánt)

               Az érmekibocsátás mennyisége

               Belgium

               51,0

               1,0

               52,0

               Németország

               419,0

               219,0

               638,0

               Észtország

               9,7

               0,3

               10,0

               Írország

               30,7

               0,8

               31,5

               Görögország

               106,3

               0,6

               106,9

               Spanyolország

               359,3

               30,0

               389,3

               Franciaország

               224,3

               51,0

               275,3

               Olaszország

               94,2

               1,8

               96,0

               Ciprus

               14,0

               0,1

               14,1

               Lettország

               16,3

               0,3

               16,6

               Litvánia

               30,0

               0,3

               30,3

               Luxemburg

               17,7

               0,2

               17,9

               Málta

               10,2

               0,2

               10,4

               Hollandia

               25,0

               4,0

               29,0

               Ausztria

               87,2

               181,8

               269,0

               Portugália

               62,0

               3,0

               65,0

               Szlovénia

               24,0

               2,0

               26,0

               Szlovákia

               15,6

               1,4

               17,0

               Finnország

               35,0

               10,0

               45,0

               Összesen

               1 631,5

               507,8

               2 139,3

         2. cikk
   Hatálybalépés
   Ez a határozat a címzettekkel történő közlése napján lép hatályba.
   3. cikk
   Címzettek
   E határozat címzettjei azon tagállamok, amelyek pénzneme az euro.

      Kelt Frankfurt am Mainban, 2016. november 30-án.

            az EKB elnöke

         Mario DRAGHI

      (1)  HL L 328., 2015.12.12., 123. o.


title: 2008/44/EK: A Tanács határozata ( 2007. december 20. ) a Régiók Bizottsága egy görög tagjának kinevezéséről

text:
               15.1.2008

               HU

               Az Európai Unió Hivatalos Lapja

               L 11/7

      A TANÁCS HATÁROZATA

   (2007. december 20.)
   a Régiók Bizottsága egy görög tagjának kinevezéséről
   (2008/44/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 263. cikkére,
   tekintettel a görög kormány javaslatára,
   mivel:

               (1)

               A Tanács 2006. január 24-én elfogadta a Régiók Bizottsága tagjainak és póttagjainak a 2006. január 26-tól2010. január 25-ig tartó időszakra történő kinevezéséről szóló 2006/116/EK határozatot (1).

               (2)

               Fofi GENNIMATA lemondását követően a Régiók Bizottsága egy tagjának helye megüresedett,

         A KÖVETKEZŐKÉPPEN HATÁROZOTT:
   1. cikk
   A hivatali idő fennmaradó részére, azaz 2010. január 25-ig tagként a következő személy kinevezésére kerül sor a Régiók Bizottságában:
   Evangelia SCHINARAKI-ILIAKI, a krétai Heraklion városának prefektusa.
   2. cikk
   Ez a határozat az elfogadásának napján lép hatályba.

      Kelt Brüsszelben, 2007. december 20-án.

            a Tanács részéről

            az elnök

         F. NUNES CORREIA

      (1)  HL L 56., 2006.2.25., 75. o.